Kedves végzős hallgatók!

A szakdolgozatokat a Moodle-re kell feltölteni. A feltöltést követően automatikusan elindul az Urkund szövegegyezést vizsgáló program, amely kiértékeli a szakdolgozatot és arról jelentést készít. A **feltöltést a** magyar nyelvű Nemzetközi gazdaság és gazdálkodás mesterszakos másodéves hallgatók esetében a **„2019/20/2 nemzetközi gazdaság és gazdálkodás nappali munkarendű mesterképzés metakurzusa”** c. kurzusnálkell elvégezni.

A szakdolgozat feltöltése csak akkor lehetséges, ha a hallgató a fenti Moodle-kurzushoz hozzá van rendelve. Kérjük, hogy 2020. május 11-ig ellenőrizzék, hogy a Moodle-felületen megjelenik-e kurzusaik között a képzésük szerinti szakdolgozat-feltöltési kurzus. Amennyiben nem, kérjük, ezt e-mailen jelezzék a Világgazdasági Tanszék Titkárságának [gabriella.bertalan@uni-corvinus.hu].

Amikor a hallgató a szakdolgozatot feltölti, a záróvizsga-jelentkezéshez szükséges és egyéb, a szakdolgozattal kapcsolatos információt is meg kell adnia a Moodle-felületen (ld. „**Kérdőív a szakdolgozat leadáshoz és ide kell feltölteni a** **Nyilatkozatokat”**), enélkül a szakdolgozatot nem lehet feltölteni.

A **„Nyilatkozat”** felületen a hallgató többek között:

\_ záróvizsga jelentkezési lap

* elismeri, hogy a szakdolgozat az ő szellemi terméke (1.sz nyilatkozat);
* nyilatkozik szakdolgozata nyilvánosságáról (2. sz nyilatkozat).

A Nyilatkozatok letölthetők az egyetem honlapjáról

[https://www.uni-corvinus.hu/fooldal/egyetemunkrol/szabalyzatok-utasitasok/utasitasok/elnoki-testuleti-utasitasok/#n2020](https://www.uni-corvinus.hu/fooldal/egyetemunkrol/szabalyzatok-utasitasok/utasitasok/elnoki-testuleti-utasitasok/" \l "n2020)

a 29/2020. (IV. 23.) számú Elnöki Testületi rendelkezés a 2019/2020. tanév II. (tavaszi) félév szakdolgozatleadási határidőkről és feladatokról

A nyilatkozatokat saját kézű aláírással el kell látni.

A **„Témavezetői nyilatkozat”** felületen a hallgató:

* **.pdf formátumban** feltölti a szakszeminárium-vezetőtől kapott megerősítő üzenetet. A szakszeminárium vezetője ebben engedélyezi a szakdolgozat – Urkund-jelentés figyelembevételével történő – beadhatóságát, egyúttal elismeri a szükséges konzultációk meglétét is. Kérjük a **Vezeteknev\_Keresztnev\_NEPTUNKOD\_temavezetoi\_nyilatkozat** elnevezés használatát! (Az üzenet tartalmáról az érintett oktatókat a Tanszék tájékoztatja.).

A Moodle-felületen (a fent említett kurzusnál) **két lehetőség**et talál a hallgató **a szakdolgozat-feltöltésre:**

* „szakdolgozat próbafeltöltések”: itt lehetőség nyílik arra, hogy a hallgató a végleges feltöltést megelőzően tetszőleges számú próbafeltöltést végezzen. (A későbbi feltöltés mindig „felülírja” az előzőt.) Próbafeltöltés 2020. május 19. 10.00 óráig lehetséges, hacsak a szakszeminárium-vezető korábbi időpontot nem ad meg a szakszeminaristáinak.
* „szakdolgozat végső változatának feltöltése”: itt kerül sor a kész szakdolgozat végleges feltöltésére. Ide a hallgató **egyszer** töltheti fel a szakdolgozatot (a „Nyilatkozatok” és a „Témavezetői nyilatkozat” feltöltése után), ezután azt már nem cserélheti.

**A szakdolgozat feltöltésének végső határideje** mesterképzéses hallgatók esetében **2020. május 19. 15.00** óra.

**A leadás menetrendje, pontos határidők**

**Szakdolgozat feltöltése a Moodle-felületen:**

* szakdolgozat próbafeltöltése a Moodle-ön: 2020. május 5. – 2020. május 19. 10.00 óra,
* szakdolgozat végső változatának feltöltése a Moodle-ön a mesterképzéses hallgatók esetében: 2020. május 5. – 2020. május 19. 15.00 óra (a feltöltést meg kell, hogy előzze a „Nyilatkozat” és a „Témavezetői nyilatkozat” ki- és feltöltése)
* a dolgozatot **.pdf-formátumban** kell feltölteni,
* a feltöltött fájl elnevezésében a szakdolgozatot készítő hallgató nevét és Neptun-kódját kell feltüntetni az alábbi módon: **Vezeteknev\_Keresztnev\_NEPTUNKOD.pdf,**
* az Urkund-jelentéssel kapcsolatosan felmerülő kérdéseivel a hallgató a szakszeminárium-vezetőjéhez fordulhat (az adminisztratív szervek – például tanulmányi előadók, intézeti titkárság – nem illetékesek ebben a kérdésben).

**A szakdolgozatot most, a 2019–2020-as tanév tavaszi félévében nem kell bekötött példányban leadni.**

**Tartalmi és formai eltérés az előző évekhez képest nincs a szakdolgozat tartalmát illetően.**

**Késedelmes leadásra az idei évben nincs lehetőség!**

Kérjük, hogy az Urkund-jelentéssel kapcsolatban minden esetben a szakszeminárium-vezetőjüket keressék, a feltöltéssel kapcsolatos technikai kérdéseikkel pedig forduljanak bizalommal a Világgazdasági Tanszék Titkárságához.

A szakdolgozataikat korábban leadó, vagy a szakdolgozat leadást most tervező és már abszolvált hallgatókra vonatkozó eljárásrendet is hamarosan közzétesszük. A záróvizsga lebonyolításának módjáról szintén a későbbiekben áll módunkban tájékoztatást nyújtani. Köszönjük türelmüket!

**Záróvizsga jelentkezési lap**

**Hallgató neve:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Neptun kód:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Szak:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Szakdolgozat címe:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kijelentem, hogy a 2019/2020/2 félév záróvizsga időszakában (2020.06.29-2020.07.03) szeretnék záróvizsgát tenni a Budapesti Corvinus Egyetem Nemzetközi gazdaság és gazdálkodás szakán. Jelentkezési lap kitöltésével és leadásával kijelentem, hogy záróvizsgára jelentkezem. A záróvizsgához szükséges vizsgákat és krediteket teljesítettem.**

**Dátum:……………………..**

**………………………………………**

**hallgató aláírása**

Amennyiben a hallgató a záróvizsgán mégsem jelenik meg, annak a Világgazdasági Intézetre nézve következménye nincsen, minden felelősség a hallgatót terheli.